Begova čorba

Begova čorba je vrsta čorbe i tradicionalno svečarsko jelo iz Bosne i Hercegovine. Služi se kao toplo predjelo u vidu klasične supe s povrćem i pilećim mesom.

 Sastojci 

Sastojci za 5 osoba:
50 dag kokošjeg mesa
10 dag mrkve
5 dag celera
5 dag peršunovog korijena
10 dag bamije (Hibiscus esculentus)
2 dag riže
2 dl kiselog vrhnja
3 žumanjka
sol
limunov sok

 Priprema 

Oprano kokošje meso zalijemo hladnom vodom i pristavimo kuhati.
Dodamo sol, očišćeno povrće i polako kuhamo.
Kad je meso mekano, odvojimo ga od kostiju, juhu procijedimo, a meso i povrće izrežemo na komadiće.
Posebno skuhamo rižu i ocijeđenu dodamo čorbi. Bamiju najprije namočimo u vreloj vodi i također dodamo čorbi.
Čorbu kuhamo još nekoliko minuta, zakiselimo je i po potrebi dosolimo.
Lonac skinemo s vatre da juha prestane vreti i zgusnemo je s kiselim vrhnjem i žumanjcima. Kad se čorba jednom zgusne, više ne smije zakuhavati, jer može vrlo brzo zagorjeti i prihvatiti se za dno lonca.
Bamija je vrsta dragocjenog i veoma traženog povrća. Smatra se ljekovitom . Prodaje se svježa, sušena ili konzervirana u salamuri.
Begova čorba može se poslužiti kao samostalno jelo, naročito ako je dovoljno gusta.
Ova se čorba može pripremiti od raznih vrsta mesa: telećeg, janjećeg, kozjeg i kokošjegBegova čorba, coolinarika.com;pristupljeno: 21. 1. 2014.Begova čorba, bosanskakuhinja.blogspot.com; pristupljeno: 21. 1. 2014..

 Izvor 
internet-izvor, "Begova Čorba": http://bosanskakuhinja.blogspot.com/2011/11/begova-corba.html
 Reference 

Kategorija:Bosanska kuhinja
Kategorija:Supe